## Pravilnik o obliku i sadržaju, te načinu prikupljanja podataka i vođenja evidencije državnih potpora

### NN 11/2005 (21.1.2005.), Pravilnik o obliku i sadržaju, te načinu prikupljanja podataka i vođenja evidencije državnih potpora

VijeĆe za zaŠtitu trŽiŠnog natjecanja

184

Na temelju
članka 16. Zakona o državnim potporama (»Narodne novine«, broj 47/03 i 60/04) i
članka 83. Uredbe o državnim potporama (»Narodne novine«, broj 121/03), na 31.
sjednici, održanoj 22. prosinca 2004., Vijeće za zaštitu tržišnog natjecanja
donijelo je

## PRAVILNIK

### O OBLIKU I SADRŽAJU, TE NAČINU PRIKUPLJANJA PODATAKA I VOĐENJA EVIDENCIJA DRŽAVNIH POTPORA

I.
OPĆE ODREDBE

Predmet
Pravilnika

Članak 1.

Ovim Pravilnikom propisuje se oblik i sadržaj, te način
prikupljanja podataka i vođenja evidencija o općim i pojedi­nač­nim državnim potporama, koje su davatelji državnih potpora
dužni dostaviti Agenciji za zaštitu tržišnog natjecanja (dalje: Agencija),
sukladno članku 11. stavku 1. i članku 12. stavku 1. Zakona o državnim
potporama, naknadno odobrenim pojedi­nač­nim državnim potporama iz članka 15. stavka 1. Zakona o
državnim potporama, te način prikupljanja podataka za izradu go­dišnjeg izvješća o radu
Agencije za proteklu godinu u odnosu na državne potpore i godišnje izvješće o
državnim potporama.

II.
PRIJAVA DRŽAVNE POTPORE

Obrazac
prijave državne potpore

Članak 2.

(1) Prijedlog akta o odobravanju, odnosno davanju
pojedi­načne državne potpore iz članka 11. stavka 1. Zakona o državnim
potporama, te prijedlog općih državnih potpora iz državnog proračuna i
proračuna jedinica lokalne i područne (regionalne) samouprave iz članka 12.
stavka 1. Zakona o državnim potporama (dalje: prijedlog akta), davatelj državne
potpore (dalje: podnositelj prijave) dužan je dostaviti Agenciji u pisanom
obliku. Uz prijedlog akta i potrebne privitke dostavljene u pisanom obliku,
podnositelj prijave dužan je dostaviti Agenciji i Obrazac prijave državne
potpore (dalje: Obrazac prijave) u pisanom i elektroničkom obliku.

(2) Obrazac prijave iz stavka 1. ovog članka sadrži
sljedeće podatke:

I.     Prijavu prijedloga državne
potpore:

1.    Podaci od davatelju državne
potpore (šifra, naziv, sje­dište
i osoba za kontakt):

1.1. naziv potpore,

1.2. je li riječ o zahtjevu za
naknadno odobrenje potpore,

1.3. vrsta potpore,

1.4. kratak opis ciljeva potpore,

1.5. pravni temelj za dodjelu
državne potpore,

1.6. je li riječ o novoj potpori,

1.7. razina dodjele potpore,

1.8. podatke o visini opravdanih troškova
koji služe kao osnovica za dodjelu potpore (u kn),

1.9. trajanje potpore,

1.10.                      planirani
iznos potpore.

2.    Podaci o korisnicima državne
potpore,

2.1. Ukoliko je riječ o općoj
potpori

       2.1.1. vrsta korisnika

       2.1.2. broj korisnika
državne potpore

2.2. Ukoliko je riječ o
pojedinačnoj potpori potrebno je navesti naziv i sjedište poduzetnika

       2.2.1. Vrsta poduzetnika

2.3. Sektori (djelatnost)
korisnika:

3.    Podaci o instrumentima i
izvorima državnih potpora.

3.1. Označiti instrument potpore

3.2. Navesti izvore financiranja
potpore:

4.    Podaci o zbrajanju različitih
vrsta potpora.

II. Obrazloženje prijedloga
državne potpore:

1. Ocjena stanja i temeljna pitanja koja se trebaju
urediti državnom potporom,

2. Posljedice koje će proisteći odobrenjem, odnosno neodobrenjem
potpore na razini države, regije ili sektora/djelatnosti,

3. Ako je potpora vremenski neograničena, potrebno je
navesti godišnje rashode odnosno smanjenje prihoda proračuna za sljedeće tri
godine.

(3) Obrazac prijave u pisanom obliku nalazi se u
Dodatku I ovog Pravilnika i čini njegov sastavni dio.

(4) Obrazac prijave u elektroničkom obliku nalazi se
na inter­netskoj stranici
Agencije www.crocompet.hr. i dostavlja se Agenciji na
odgovarajućem elektroničkom mediju.

(5) Podnositelj prijave ispunjava Obrazac prijave
sukladno Uputi za ispunjavanje Obrasca prijave koji se nalazi u Dodatku II ovog
Pravilnika i čini njegov sastavni dio.

(6) Prijedlog akta i Obrazac prijave koji su
dostavljeni u pisanom obliku potpisuje i ovjerava ovlaštena osoba podnositelja
prijave.

Prijedlog
za naknadno odobrenje ili davanje državne potpore

Članak 3.

Prijedlog za naknadno odobrenje ili davanje državne
potpore iz članka 15. stavka 1. Zakona o državnim potporama, podnositelj prijave
dužan je dostaviti u obliku i na način opisan u članku 2. ovog Pravilnika.

Jezik

 Članak 4.

Ukoliko je privitak koji je dostavljen uz prijedlog
akta ili prijedlog za naknadno odobrenje ili davanje državne potpore na stranom
jeziku, podnositelj prijave dužan je, uz izvornik ili ovjeren preslik izvornika, dostaviti i njihov ovjereni prijevod na
hrvatski jezik.

III.
GODIŠNJE IZVJEŠĆE O DRŽAVNIM POTPORAMA

Evidencija
državnih potpora

Članak
5.

(1) Za
potrebe izrade godišnjeg izvješća o državnim potporama, sukladno odredbama
članka 19. Zakona o državnim potporama, državne potpore evidentiraju se, ovisno
o razini dodjele državnih potpora, prema sljedećim kategorijama:

1.1. Poljoprivreda, lov
i šumarstvo

1.2. Ribarstvo

2.    Horizontalne državne potpore

2.1. Istraživanje i razvoj

2.2. Zaštita okoliša

2.3. Ušteda energije

2.4. Mali i srednji poduzetnici

2.5. Zapošljavanje

2.6. Usavršavanje

2.7. Kultura

2.8. Ostali ciljevi

3.    Regionalne državne potpore

3.1. Područja A (manje razvijena)

3.2. Područja B

4.    Sektorske državne potpore

4.1. Djelatnost proizvodnje čelika

4.2. Djelatnost kopnenog prometa

4.3. Djelatnost pomorskog prometa

4.4. Djelatnost zračnog prometa

4.5. Djelatnost brodogradnje

4.6. Turizam

4.7. Financijske usluge

4.8. Ostali sektori.

(2) Popis kategorija i razina dodjele državnih
potpora nalaze se u Dodatku III ovog Pravilnika i čini njegov sastavni dio.

Instrumenti
državne potpore

Članak
6.

(1) Za
kategorije propisane u prethodnom članku ovog Pra­vil­nika, državne potpore
dodjeljuju se putem sljedećih instrumenata:

1. A – subvencije i porezna izuzeća

– A1 – državne potpore
dodijeljene putem rashodne strane proračuna: subvencije

– A2 – državne potpore
dodijeljene putem prihodne strane proračuna (porezna oslobođenja, izuzeća,
oprost poreza i doprinosa i olakšice).

2. B – udjeli u vlasničkom kapitalu,

– B1 – financijski
transferi koje država dodjeljuje u obliku sudjelovanja u vlasničkom kapitalu.

3. C – Financijski transferi

– povoljni zajmovi (C1)

–
ostali instrumenti (C2).

4. D –
Jamstva.

(2)
Popis instrumenata državnih potpora nalazi se u Dodatku IV ovog Pravilnika i
čini njegov sastavni dio.

IV.
PRIJELAZNE I ZAVRŠNE ODREDBE

Članak
8.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-02/2004-02/27
Urbroj: 580-03-04-17-01
Zagreb, 22. prosinca 2004.

Predsjednica
Vijeća za zaštitu tržišnog natjecanja
**Olgica** **Spevec****,** v. r.

Dodatak I

OBRAZAC
PRIJAVE DRŽAVNE POTPORE

![](dodatni/354484.gif)
![](dodatni/354485.gif)
![](dodatni/354486.gif)
![](dodatni/354487.gif)
![](dodatni/354488.gif)
![](dodatni/354489.gif)

Dodatak II.

Uputa za uporabu obrasca
prijedloga drŽavne potpore

I.  PRIJAVA
PRIJEDLOGA DRŽAVNE POTPORE

*1. Davatelj
potpore (naziv, sjedište)*

  –  Upisati naziv i s davatelja potpore (npr.
Ministarstvo financija, Ministarstvo gospodarstva)

Osoba za kontakt:

  –  Navesti podatke za osobu ovlaštenu za davanje informacija vezanih
uz potporu

**1.1.  Naziv
potpore**

  –  Upisati naziv predmeta pod kojim se potpora vodi kod davatelja
(klasa; urbroj; naziv predmeta)

**1.2.  Je
li riječ o zahtjevu za naknadno odobrenje potpore**

  –  Ako je pojedinačna potpora odobrena ili dana bez suglasnosti
Agencije zato što davatelj iz opravdanih objektivnih razloga nije u roku
dostavio prijedlog.

  –  U svrhu naknadnog odobrenja potpore davatelji potpore dužni su Agenciji
dostaviti podatke o datumu dodjele potpore i navesti opravdane objektivne
razloge zbog kojih nisu u roku dostavili prijedlog sukladno članku 11. Zakona

**1.3.  Vrsta
potpore**

  –  Opća (utvrđuje se po programima i propisima za unaprijed neodređene
primatelje)

  –  Pojedinačna (utvrđuje se po prijedlogu odluke o odobravanju odnosno
davanju potpore pojedinačno navedenom korisniku ili korisnicima potpore)

**1.4. Kratak opis ciljeva potpore**

  –  Sporedni cilj je onaj za kojeg će, uz glavni cilj, potpora biti namijenjena.
Primjerice, opća potpora kojoj je glavni cilj istraživanje i razvoj može imati
za sporedni cilj male i srednje poduzetnike. Sporedni cilj može biti i
sektorski, npr. u slučaju potpore za istraživanje i
razvoj u čeličnoj industriji.

**1.5.  Pravni temelj**

  –  Upisati naziv i priložiti kopiju pravnog
temelja ili pri­jedloga pravnog temelja, te navesti i
druge pravne temelje na koje se prijedlog poziva (upisati pravnu osnovu za
dodjelu potpore)

**1.6.  Je li riječ o novoj potpori?**

  –  Označiti dodjeljuje li se potpora prvi put ili
potpora zamjenjuje/dopunjava već postojeću (u tom slučaju navesti naziv
potpore, klasu i urbroj i datum odobrenja po­stojeće
potpore)

**1.7.   Razina dodjele potpore**

  –  Državna: davatelj potpore je središnje tijelo
državne uprave (npr. ministarstvo)

  –  Regionalna: davatelj potpore je jedinica
područne (regionalne) samouprave (npr.
Sisačko-moslavačka županija)

  –  Lokalna: davatelj potpore je jedinica lokalne
samouprave (npr. Općina Jelsa;
Grad Dubrovnik)

  –  Ostalo: davatelj potporer može biti
trgovačko društvo ili druga pravna osoba u većinskom vlasništvu Republike
Hrvatske (npr. HEP, HBOR)

**1.8.  Visina
opravdanih troškova koja služi kao osnovica za dodjelu potpore (u kn)**

  –  Navestivisinu troškova za koje se može dodijeliti potpora
radi određivanja gornje granice za dodjelu potpore.

**1.9.  Trajanje
potpore**

  –  Navesti planirano vremensko trajanje potpore

**1.10.            Planirani
iznos potpore**

   –   Ukupni bruto iznos: stvarni i potencijalni
rashodi ili umanjeni prihodi države (npr. iznos koji
se izdvaja iz državnog proračuna)

   –   Ukupni neto iznos: iznos koji dobiva korisnik
potpore nakon odbitka svih izdataka

*2. Korisnici
državne potpore*

**2.1.  Ukoliko
je riječ o općoj potpori**

      2.1.1.
Vrsta korisnika

  –  Označiti u koju kategoriju spadaju korisnici potpore

      2.1.2.
Navedite broj korisnika državne potpore

  –  Navesti broj korisnika potpore

**2.2.  Ukoliko
se radi o pojedinačnoj državnoj potpori, navedite naziv i sjedište poduzetnika**

  –  Upisati naziv i sjedište korisnika pojedinačne potpore

      2.2.1.
Vrsta poduzetnika

  –  Označiti u koju kategoriju spada korisnik potpore te ako se radi o
malom i srednjem poduzetniku, navesti i ostale tražene podatke, sukladno Zakonu
o poticanju razvoja malog gospodarstva

**2.3.  Sektori
(djelatnost) korisnika**

  –  Ako potpora nije namijenjena određenom sektoru, ozna­čiti
prvu kućicu (Nije određen sektor). U ostalim sluča­jevima označiti kojoj od navedenih djelatnosti pripada
korisnik ili ako nije navedena, navesti u rubrici ostalo.

*3. Instrumenti
i izvori državnih potpora*

**3.1.  Označite
instrument potpore**

  –  Navesti konkretan instrument dodjele potpore.

**3.2.  Navedite
izvore financiranja potpore**'>

  –  Iz kojih će se izvora namaknuti sredstva potrebna za provedbu
potpore. Ako se radi o parafiskalnim pristojbama, navesti detalje kao i
proizvode/usluge na koje se pristojba nameće.

*4. Zbrajanje
različitih vrsta državnih potpora*

–  Ako
se predmetna potpora može kumulirati s drugim potporama koje obuhvaćaju iste
opravdane troškove, opisati na koji način će se voditi računa o intenzitetima
zadanima u Uredbi o državnim potporama.

II. OBRAZLOŽENJE
PRIJEDLOGA DRŽAVNE POTPORE

*1. Ocjena
stanja i temeljna pitanja koja se trebaju urediti potporom*

–  Navesti trenutno stanje u djelatnosti kojoj se
dodjeljuje potpora i konkretne probleme rješenju kojih je usmjerena potpora

*2. Posljedice koje će proisteći odobrenjem,
odnosno neodobrenjem potpore na razini regije ili djelatnosti*

–  Npr. povećanje
zaposlenosti, proizvodnje (po mogućnosti navesti brojčane podatke)

*3. Ako je potpora vremenski neograničena, navedite
godišnje rashode odnosno smanjenje prihoda državnog proračuna za sljedeće tri
godine.*

Dodatak III.

            Kategorije drŽavnih potpora

|  |  |  |
| --- | --- | --- |
| **Pravila** | **Kategorija** | **Namjena** |
| HORIZONTALNA PRAVILA |  |  |
|row:2'>  | Istraživanje i razvoj |  |
|  |  | Temeljna istraživanja |
|  |  | Primijenjena istraživanja |
|  |  | Razvojna istraživanja |
|  |  | Studije o tehničkoj izvedivosti |
|  | Zaštita okoliša |  |
|  |  | Prilagodba obvezujućim ekološkim standardima |
|  |  | Postizanje višeg stupnja zaštite okoliša nego što to određuju |
|  |  | obvezujući standardi odnosno ulaganja u zaštitu okoliša dok |
|  |  | još ne postoje obvezujući standardi |
|  |  | Energetska učinkovitost i istodobna proizvodnja električne i |
|  |  | toplinske energije, te za obnovljive izvore energije |
|  |  | Sanacija onečišćenih područja |
|  |  | Tekuće poslovanje (moraju biti zadovoljeni posebni uvjeti) |
|  | Mali i srednji |  |
|  | poduzetnici |  |
|  |  | Početna ulaganja i otvaranje novih radnih mjesta |
|  |  | Savjetodavne usluge |
|  |  | Sudjelovanje na sajmovima i izložbama |
|  | Zapošljavanje |  |
|  |  | Otvaranje novih radnih mjesta u malim i srednjim |
|  |  | poduzećima |
|  |  | Očuvanje radnih mjesta |
|  |  | Otvaranje novih radnih mjesta za invalidne osobe ili osobe |
|  |  | koje se teže zapošljavaju |
|  |  | Raspodjela radnih mjesta na više zaposlenih ili promjena |
|  |  | zaposlenja s određenog na neodređeno vrijeme |
|  | Usavršavanje |  |
|  |  | Posebno usavršavanje zaposlenika |
|  |  | Opće usavršavanje zaposlenika |
|  | Kultura |  |
|  |  | Poticanje kulture i zaštita baštine |
|  |  | Poticanje audiovizualne industrije |
|  | Ušteda energije |  |
|  |  | Posebne mjere uštede energije |
| POSEBNA SEKTORSKA PRAVILA | | |
|  | Proizvodnja čelika |  |
|  |  | Istraživanje i razvoj |
|  |  | Zaštita okoliša |
|  |  | Zapošljavanje |
|  |  | Usavršavanje |
|  |  | Potpora malim i srednjim poduzetnicima za savjetodavne |
|  |  | usluge te za sudjelovanje na sajmovima i izložbama |
|  |  | Zbrinjavanje viška radnika i prijevremeno umirovljenje |
|  |  | radnika, pod uvjetom da se radi o djelomičnom ili potpunom |
|  |  | zatvaranju kapaciteta |
|  |  | Trajno ukidanje proizvodnje čelika |
|  |  | Restrukturiranje poduzetnika (Protokol 2.) |
|  | Kopneni promet |  |
|  | željeznički, cestovni |  |
|  | i riječni | Istraživanje i razvoj |
|  |  | Zaštita okoliša |
|  |  | Sanacija i restrukturiranje |
|  |  | Zapošljavanje |
|  |  | Usavršavanje |
|  |  | Naknada troškova obavljanja obvezne javne službe |
|  |  | Naknada troškova infrastrukture poduzetnicima koji imaju |
|  |  | obvezu pokrivanja troškova infrastrukture kojom se koriste i |
|  |  | drugi poduzetnici koji tu obvezu nemaju |
|  |  | Otklanjanje suvišnih kapaciteta koji uzrokuju ozbiljne |
|  |  | strukturalne probleme |
|  |  | Naknada dodatnih financijskih tereta poduzetnika u |
|  |  | željezničkom prometu |
|  | Pomorski promet |  |
|  |  | Istraživanje i razvoj |
|  |  | Zaštita okoliša |
|  |  | Sanacija i restrukturiranje |
|  |  | Usavršavanje |
|  |  | Mirovinsko, invalidsko i zdravstveno osiguranje pomoraca na |
|  |  | brodovima registriranim u Republici Hrvatskoj |
|  |  | Podmirenje dijela troškova povratka pomoraca u domovinu |
|  |  | Obavljanje obvezne javne službe |
|  |  | Ulaganje u nova plovila sukladno pravilima za gradnju |
|  |  | brodova i politike sigurnosti na moru |
|  |  | Poticanje repatrijacije strateškog i komercijalnog upravljanja |
|  |  | brodovima koji nisu upisani u Hrvatski registar gistar brodova |
|  |  | Regionalne potpore |
|  | Zračni promet |  |
|  |  | Istraživanje i razvoj |
|  |  | Zaštita okoliša |
|  |  | Potpora malim i srednjim poduzetnicima |
|  |  | Zapošljavanje |
|  |  | Usavršavanje |
|  |  | Sanacija i restrukturiranje |
|  |  | Regionalne potpore |
|  | Brodogradnja |  |
|  |  | Istraživanje i razvoj |
|  |  | Zaštita okoliša |
|  |  | Sanacija i restrukturiranje uz uvjet smanjenja kapaciteta |
|  |  | Djelomično ili potpuno zatvaranje kapaciteta |
|  |  | Inovacije u brodogradnji koje još do sada nisu bile korištene |
|  |  | Regionalne državne potpore za nadogradnju ili modernizaciju |
|  |  | postojećih poduzetnika zbog poboljšanja iskoristivosti |
|  |  | postojeće opreme i uređaja |
|  | Turizam | Sve vrste državnih potpora |
|  | Financijske usluge | Sve vrste državnih potpora |
|  | Ostali sektori | Sve vrste državnih potpora |
| REGIONALNA PRAVILA |  |  |
|  | Područja A |  |
|  |  | Početna materijalna i nematerijalna ulaganja |
|  |  | Otvaranje novih radnih mjesta |
|  |  | Naknada dijela troškova tekućeg poslovanja u iznimnim |
|  |  | slučajevima |
|  | Područja B |  |
|  |  | Početna materijalna i nematerijalna ulaganja |
|  |  | Otvaranje novih radnih mjesta |

**Razina državne potpore**

|  |
| --- |
| Opis razine |
| 1. Državna razina |
| 2. Regionalna razina |
| 3. Lokalna razina |
| 4. Ostalo |

                Dodatak IV.

Instrumenti
drŽavne potpore

|  |  |  |
| --- | --- | --- |
| **Skupina** | **Instrument** | **Element potpore** |
| A1 | Subvencije | ukupna vrijednost primljene subvencije |
| A1 | Neposredne subvencije kamata | ukupna vrijednost primljene subvencije (ili neisplata dijela kamata) |
| A1 | Projekti temeljnog istraživanja | ukupan iznos sredstava namijenjenih za te projekte |
|  | i razvoja |  |
| A1 | Ostali projekti i aktivnosti | iznos državnih sredstava iskorišten za sufinanciranje projekata, bez obzira |
|  | istraživanja i razvoja | dodjeljuju li se sredstva izravno korisniku ili istraživačkoj ustanovi |
| A1 | Oprost duga po osnovi zajma | vrijednost otpisanoga duga |
|  | za poduzetnike |  |
| A1 | Prisilna nagodba i stečaj | procijenjeni umanjeni iznos nagodbe ili tražbine iz stečajne mase u odnosu prema |
|  | poduzetnika | drugim vjerovnicima zbog svjesno prouzročenog slabijega položaja države kao |
|  |  | vjerovnika u postupku nagodbe ili stečaja |
| A2 | Odgode pri plaćanju poreza | kamata za razdoblje odgode, izračunana na sadašnju vrijednost prema godišnjoj |
|  |  | referentnoj kamatnoj stopi\* (računa se po linearnoj metodi) |
| A2 | Oprost poreza, porezna | ne uključuje porezne olakšice koje su općeg karaktera (npr.: porez na dobit kao |
|  | oslobođenja, izuzeća i olakšice | opća mjera prema Zakonu o porezu na dobit), već samo olakšice koje su |
|  |  | specifične za određenog poduzetnika ili skupinu poduzetnika (npr. olakšice za |
|  |  | poduzetnike koji zapošljavaju invalide); element državne potpore je ukupni |
|  |  | izračunati iznos izuzeća ili olakšice |
| A2 | Snižavanje, oslobođenje, olakšice, | za sniženje, olakšice, oslobođenje, oprost i izuzeće kod plaćanja doprinosa vrijedi |
|  | izuzeće i oprost plaćanja doprinosa | isto načelo kao i kod poreznih izuzeća – u državne potpore ne ulaze one olakšice |
|  |  | koje imaju opći značaj; element državne potpore čini ukupni izračunati iznos |
|  |  | izuzeća ili olakšice |
| B1 | Kapitalna ulaganja | element državnih potpora nazočan je u svim državnim investicijama koje kao |
|  |  | primarni cilj ne maju stvaranje dobiti; element državne potpore je iskazana |
|  |  | vrijednost koristi za korisnika državne potpore |
| B1 | Pretvaranje duga u vlasnički udjel | element državne potpore postoji u slučaju kada je država u slabijem položaju od |
|  |  | ostalih vjerovnika; element državne potpore je iskazana vrijednost koristi za |
|  |  | korisnika potpore, koja proizlazi zbog slabijeg položaja države |
| B1 | Prodaja državne imovine pod | element državne potpore je razlika između tržišne vrijednosti imovine i cijene po |
|  | povoljnim uvjetima | kojoj se prodaje |
| B1 | Odricanje od dobiti poduzetnika | dio raspodijeljene dobiti, koja potječe iz vlasništva države u poduzetniku i kojega |
|  |  | se država odrekne, predstavlja u cijelosti element državne potpore |
| C1 | Povoljni zajmovi | razlika između troškova zajma (kamata) s godišnjom referentnom kamatnom |
|  |  | stopom\* i povoljnijom kamatnom stopom; izračun se radi za cijelo razdoblje |
|  |  | kreditiranja i svodi na sadašnju vrijednost (koristi se linearna metoda) |
| C1 | Zajmovi poduzetnicima u | za poduzetnike u teškoćama (u restrukturiranju), koja na tržištu nemaju mogućnost |
|  | teškoćama | dobivanja zajma, državna potpora iznosi 20 posto vrijednosti zajma, bez obzira |
|  |  | na to je li zajam isplaćen po tržišnim (ili nepovoljnijim) uvjetima |
| C2 | Svi drugi instrumenti | iskazane vrijednosti potpore (npr. porezni dug) |
| D | Jamstva | razlika između tržišne cijene jamstva i cjene državnog jamstva koje je jeftinije; |
|  |  | element državne potpore izračunava se preko jamčenog iznosa duga i referentne |
|  |  | stope za rizik (2003. iznosila je 4,49 posto) |
| D | Plaćanja za opozvana jamstva | plaćanje obveza po jamstvima u cijelosti |

\*referentna kamatna stopa je prosječna godišnja kamatna stopa
trgovačkim društvima na dugoročne kunske kredite s valutnom klauzulom

Pravilnik, NN 11/2005-184